НАРЕДБА
ЗА РЕДА И УСЛОВИЯТА ЗА ОТГЛЕЖДАНЕ  НА ЖИВОТНИ НА ТЕРИТОРИЯТА НА ОБЩИНА КОЧЕРИНОВО
РАЗДЕЛ І
ОБЩИ ПОЛОЖЕНИЯ
Чл.1. (отм. - Решение № 83 от Протокол № 11/06.06.2018 г.)
РАЗДЕЛ  ІІ 

ОТГЛЕЖДАНЕ НА ЖИВОТНИ – ДОМАШНИ ЛЮБИМЦИ 

Чл. 2-12. (отм. - Решение № 83 от Протокол № 11/06.06.2018 г.)
РАЗДЕЛ  ІІІ

ДИВИ  ЖИВОТНИ

Чл.13. Диви животни могат да се отглеждат  извън естествената им среда само  в зоопаркове, аквариуми, циркове, ферми.  

Чл.14. Декоративни животни могат да се оглеждат при домашни условия при спазване на изискванията за защита и хуманно отношение към животните.

Чл.15. Забранява се  ловенето и избиването на дивите и декоративни птици, събирането и унищожаването на техните яйца и гнезда, повреждането на изкуствени хранилки и гнездилки за птици. При доказана необходимост, извършването на тези дейности е допустимо само след съгласуване с природозащитните организации и разрешение от общинска администрация. 

РАЗДЕЛ  ІV

ОТГЛЕЖДАНЕ НА СЕЛСКОСТОПАНСКИ ЖИВОТНИ

Чл.16. (1)Собствениците на селскостопански животниосигуряват условия за отглеждането им, съгласно разпоредбите на Закона за ветеринарномедицинската дейност, Закона за животновъдството, Закона за пчеларството, Закона за защита на животните и Закона за устройство на териториите, както и други нормативни актове, уреждащи тази дейност.

(2) Според мястото на отглеждане на селскостопански животни, територията на общината се районира както следва:

1. Територия включена в строителните граници на населените места

2. Теритроия извън строителните граници на населените места

Собствениците на селскостопански животни осигуряват в собствения си имот съоражения отговарящи  на техническите и санитарни изискзавния по закон.
(3) Стопанските постройки със селскостопанско предназначение да се изграждат съгласно определените норми както следва:
1. На три метра от дворищно-регулационните  линии; 
2. На шест метра от жилищните сгради, находящи се в дворното място, както и от сградите от съседните имоти;
(4) При невъзможност за спазване на разстоянията по чл.20 ал.1 т.1 и т.2 е необходима нотариално заверена декларация за съгласие от съседите;
(5) Стопанските сгради трябва да се изграждат, разполагат и оборудват така, че да отговарят на условията съгласно чл.44 и чл.45 от ЗУТ.

(6) Състоянието на постройките по ал.1 се констатира от компетентните длъжностни лица - община Кочериново, Регионалната ветеринарномедицинска служба /РВМС/ или Регионалната инспекция по опазване на околната среда и водите /РИОСВ/, по сигнал от контролните органи по тази наредба.

Чл.17. Отглеждането на животни да се извършва в  ограден двор, сгради и постройки  които отговарят на изискванията на Закона за ветеринарномедицинската дейност /ЗВМД/, ППЗВМД, Закона за животновъдството, Закона за защита на животните, Закона за устройство на територията и другите нормативни изисквания. Като собствениците на животни се задължават да осигурят:

1. Водонепропускливи подове, позволяващи лесно почистване, измиване и дезинфекция;
2. Дворове, позволяващи лесно механично почистване и измиване;
3. Отделно помещение за фуражите;

4. Собствениците се задължават ежемесечно да дезинфекцират помещенията и дворовете,   периодично  да  извършват  борба  с гризачите, а в летния сезон ежеседмично да провеждат дезинсекция и дератизация с препарати, разрешени   от  Министерството   на здравеопазването и  МОСВ;

5. Отпадъчните води да се заустват в канализационната мрежа, а при липса на канализационна мрежа да се изгради  торище или изгребна яма с циментирана основа за отцеждане на тора.

Чл.18. Собствениците на животни и птици са длъжни да:

1.  Изградят и поддържат септични ями и торища  съобразно техническите и санитарно-хигиенните изисквания на разстояние не по-малко от 3 м от границите на имота. Да поддържат помещенията и прилежащите към тях терени  чисти в добро ветеринарно-санитарно състояние.

2. Торовата маса да се изнася ежедневно от помещението на определено за целта място в рамките на парцела.

3.  Торовата маса да се съхранява в завързани плътни полиетиленови торби и след превишаване на 1 куб.м. да се извозва извън границите на парцела от собственика на животните на определени за целта торища от общината или в собствен имот, отстоящ на повече от 300 метра извън населеното място.

4.  Задължението за изграждане и поддържане на септични ями и торища в собствените имоти се отнася и за лицата, които отглеждат животни и птици извън регулацията на населените места в общината;

5.  Към големите животновъдни обекти извън регулация, да се изграждат съоръжения, пречистващи отпадните води до категорията на водоприемника.

6. Не се допуска натрупване на оборски тор в постройките за отглеждане на животни и прилежащата към тях свободна дворна площ за разходка, като торовата маса се събира в съораженията по предходните алинеи  и същите периодично се почистват. 

7. Временно съхранение и депониране на торов отпад в чужд и собствен поземлен имот се допуска само при наличие на писмено съгласие от собственика на имота, договор за наем или друг документ, удостоверяващ ползването на имота.

8. Да предоставят животните си за идентификация, , имунизация и диагностични изследвания в съответните срокове.

9. Да придружамат животните при преминаването им през населените места.

10. Да не замърсяват с животниски отпадъци улиците, тротоарите и други места за обществено ползване.

Чл.19. За животновъдни обекти регистрирани по Закона за ветеринарно- медицинските дейности, намиращи се в бивши стопански дворове важат условията за отстояния посочени в чл.20 и чл.22 от настоящата наредба, както и  действащите нормативни уредби.

Чл.20. Собственици на животни, нерегистрирани  като животновъдни обекти, отглеждани в бивши стопански дворове се ползват с разрешителния режим на селски район.

Чл.21. На територията на община Кочериново могат да се отглеждат /затворено/ домашни животни и птици върху собствен имот в регулационните граници на населеното място в количество, необходимо за задоволяване на собствени нужди за населените места, както следва:

(1) За град Кочериново:

1. Впрегатен добитък /коне, магарета/ до 2 бр. и  приплодите им до 1 годишна възраст;
2. Едър рогат добитък до 1 брой и  приплодите им до 3 месечна възраст; 
3. Дребен рогат добитък /овце, кози/ до 2 броя и приплодите им до 2 бр. ( до 3 месечна възраст);

4. Свине за угояване до 2 броя;
5. Свине майки до 1 брой заедно с приплодите им до 3 месечна възраст;
6. Птици на открито до 20 бр.;
7. Птици в клетки до 30 бр.;
8. Зайци-майки до 5 бр. ;

(2) За останалите населени места от община Кочериново:
 1. Впрегатен добитък /коне, магарета/ до 2 бр.и с приплодите им до 1 годишна възраст;
2. Едър рогат добитък до 2 брой и с приплодите им до 3 месечна възраст ;
3. Дребен рогат добитък /овце, кози/ до 5 броя и приплодите им до 5 бр. до (3 месечна възраст);
4. Свине за угояване до 3 броя;
5. Свине майки до 2 броя заедно с приплодите им до 2 месечна възраст;
6. Птици на открито до 30 бр.;
7. Птици в клетки до 50 бр.;
8. Зайци-майки до 10 бр.;

(3)  Отглеждането на по-голям брои животни от цитираните в ал.1 и ал.2 става след писмено съгласие на съседите на имота и кмета на съответното населено место.

Чл.22. Броят на отглежданите животни в населените места в общ.Кочериново се определя конкретно за всеки случай на базата на необходимата площ за съответния вид, съгласно Наредба № 44 за ветеринарномедицинските изисквания към животновъдните обекти /Обн. ДВ.бр.41 от 19 Май 2006г., изм. ДВ.бр.50 от 2 Юли 2010г, но не повече от определените в чл.25 бр. животни.

Чл.23. В извънрегулационния район се разрешава отглеждането на всички видове животни с разрешение на административните органи /Община, РЗИ, РВМС, РИОСВ и др./. Изискванията към животновъдните обекти са свързани с действащата нормативна уредба.

Чл.24. Отглеждането на птици и животни над определения в чл. 25 брой е разрешено извън регулационните граници на населените места в община Кочериново само при спазване на следните отстояния от населеното място както следва:

	 
Категория животновъдни обекти
	 
 
Брой животни
	Необходимо минимално разстояние до населеното място

	Свинеферми
	от 1 000 до 2 000 при затворено боксово отглеждане с механизирано почистване
	500 м.

	Говедовъдни и кравеферми
	от 500 до 1 000
	500 м.

	Овцеферми
	от 500 до 1 000
	500 м.

	Ферма за пилета (бройлери)
	от 5 000 до 50 000
	500 м.

	Угояване на гъски
	от 1 000 до 5 000
	500 м.

	 
 
	 
	

	Свинеферми 
	от 500 до 1 000 бр. при затворено боксово отглеждане с механизирано почистване
	300 м.

	Говедовъдни и кравеферми
	от 100 до 500 
	300 м.

	Овцеферми
	от 200 до 500 
	300 м.

	 
Ферма за пилета (бройлери)
	от  4 000 до 10 000 бр. (в затворени помещения с механизирано хранене, водопой и поддържане на микроклимата - вентилиране при запазване на сухи подове)
	300 м.

	Кокошки носачки
	от 1000 до 3000 бр.
	300 м.

	Угояване на гъски
	от 500 до 1 000 бр. при затворено клетъчно отглеждане с механизирано хранене, водопой и вентилиране.
	300 м.

	Зайцеферма
	над 100
	300 м.

	 
	 
 
	

	Говедовъдни и кравеферми
	от 50 до 100 
	100 м.

	Овцеферми
	от 100 до 200
	100 м.

	Ферма за пилета (бройлери)
	от 2 000 до 4 000 бр. в затворени помещения при механизирано хранене, водопой и поддържане на микроклимата (вентилиране) при запазване на сухи подове.
	100 м.

	Кокошки носачки
	от 500 до 1000 бр.
	100 м.

	Свинеферми 
	от 100 до 500 броя свине при затворено боксово отглеждане с механизирано почистване.
	100 м.

	Угояване на гъски
	от 100 до 500
	100 м.

	Зайцеферма
	от 10 до 100 
	100 м.

	 
	 
 
	

	Говедовъдни и кравеферми
	от 10 до 50 
	50 м.

	Овцеферми
	от 50 до 100 
	50 м.

	Ферма за пилета (бройлери)
	до 2000 бр. при механизирано хранене, водопой и поддържане на микроклимата (вентилиране) при запазване на сухи подове
	50 м.

	Кокошки носачки
	от 200 до 500 бр.
	50 м.

	Свинеферми 
	от 50 до 100 броя свине при затворено боксово отглеждане с механизирано почистване.
	50 м.

	Угояване на гъски
	до 100
	50 м.


чл. 25. Съгласно чл. 133 от ЗВмД кметовете и кметските наместници:

1. Съдействат за изпълнението на мерките за профилактика , ограничаване и ликвидиране на болестите по животните

2. Районират пасищата и водопоите в зависимост от епизоотичната очстановка, а при необходимост – забраняват използването им;

3. Предприемат марки за недопускане на животни в депата за отпадъци;

4. Организират събирането на умрелите безстопанствени животни съгласно нормативните изисквания;

5. Организират обезвреждането на странични животински продуктив определените случай;

6. Предприемат мерки за недопускане използване на общински пасища и места за водопой от животни, които не са идентифицирани и на които не са извършени мерките по програмата за профилактика, надзор, контрол и ликвидиране на болести по животните и зоонози;

7. Предприемат мерки за недопускане на свободно движение на животни по улиците на населените места;

8. Определят маршрута на движение на животните от сборни стада по улиците на населените места.

Чл.26.  Всеки собственик на селскостопански животни е длъжен ежегодно да декларира в общинска администрация гр.Кочериново броя и вида на отглежданите от него животни, които се регистрират в нарочно воденият за това регистър.
Чл.27.  Придвижването на селскостопанските животни до терени за паша на територията на Община Кочериново става само по селскостопански пътища и в собствените имоти на лицата. При невъзможност да бъде спазено по маршрути, определени със заповед на Кмета на общината за всеки конкретен случай.

(1) Собствениците, които притежават селскостопански животни са длъжни да осигурят необходимите условия за безопасността на движението и недопускане на замърсяване при придвижване на животните по улиците и пътищата на територията на общината  / когато липсва друга възможност за придвижване/. 

(2)  Собствениците на домашни животни са длъжни да ги извеждат и прибират до и от събирателните пунктове, вързани с повод. Задължават се ползвателите на сборните пунктове за животни ежедневно да почистват и поддържат в чист и приличен вид същите пунктове. 

(3) За преминаване на животни от едно землище на територията на общината в друго такова, или в случаите, когато  собствениците на животни от друга община  желаят животните да преминат през община Кочериново, е необходимо да заявят в община Кочериново желанието си за преминаване на животните, като посочат брой, вид на животните, период за преминаване и през кои землища ще преминат, за което се издава удостоверение за преминаване, което важи за срок от 1 месец от датата на издаването му.

(4)  Удостоверението за преминаване на животните се издава след представяне в общината на ветеринарномедицинско свидетелство, а за едрите преживни и еднокопитните животни - и  ветеринарномедицински паспорт.

(5)  Общинският съвет ежегодно приема решение с мнозинство от две трети от общия брой на съветниците за предоставяне и актуализиране на ползването на мери и пасища, включени в общинския поземлен фонд, за паша на селскостопански животни.

(6) Всеки собственик на селскостопански животни, желаещ да ползва общинско ПМЛ подава заявление в законоустановеният срок до кмета на община Кочериново към което прилага необходимите съгласно ЗСПЗЗ документи.

(7)  ПМЛ от общински поземлен фонд  се отдават на правоимащите лица съгласно чл. 37и  от ЗСПЗЗ и съобразно ППЗСПЗЗ

(8) За паша на едър рогат добитък, коне, катъри, магарета, мулета и овце в гори и земи от общинския горски фонд в землища се заплащат следните такси:

	Наименование
	Мярка
	Такса (в лв.)

	Паша в горите и горските пасища на (за една година):
	 
	извън нацио-нални паркове
	в национални паркове / 50% от таксата съгласно чл.5/

	- едър рогат добитък
	за 1 бр.
	1,50
	3

	- коне, катъри, магарета и мулета
	за 1 бр.
	0,80
	1,60

	- овце
	за 1 бр.
	0,30
	0,60

	- свине
	за 1 бр.
	2
	5

	- кози или ярета до 3 бр.
	за 1 бр.
	2
	5

	- кози или ярета до 5 бр.
	за 1 бр.
	2,50
	6

	- кози или ярета над 5 бр.
	за 1 бр.
	6
	12


(9) Таксите по ал.8 се заплащат в общината преди издаване на позволителното.

Чл.28. При смъртен случай на животни и птици, собственикът е длъжен да съобщи на ветеринарномедицинската служба, която предприема действия съгласно ЗДВ.

(1) Животинските трупове, продукти и отпадъци от животински произход се събират, транспортират, съхраняват, обработват, преработват или обезвреждат в съответствие с нормативните изисквания, по начин, който гарантира пълна безопасност за здравето на хората и животните и опазване на околната среда.

Чл.29. Забранява се : 

(1) Причиняването на страх, нараняване, болка, страдание, стрес или смърт на животни, освен  при клане или самозащита;

(2) Насъскването на животни едно срещу друго; 


(3) Подлагането на животни на натоварвания, които не са съобразени с анатомичните и физиологичните им особености;

(4) Връзването на животни по начин, който им причинява болка, страдание или наранявания; 
(5) Отглеждането на животни при постоянна тъмнина или постоянно вързани; 
(6) Разхождането на  диви животни по улиците, с цел търговия или представления; 
(7) Настаняването на  едно и също място на  несъвместими видове животни или на животни от един вид, когато това може да доведе до агресивност;
(8) Ампутацията на опашката на едри преживни и еднокопитни животни; 
(9)Транспортирането на животни в нерегистрирани превозни средства при условия, причиняващи им болка, наранявания и страдания; 

(10) Транспортирането на животни без ветеринарномедицинско свидетелство, а за едрите преживни и еднокопитните животни - и без ветеринарномедицински паспорт;
(11) По време на товарене, разтоварване и  придвижване животните да не бъдат блъскани, ритани, удряни, влачени, да не се мачкат, чупят и усукват опашките им.

Чл. 30. Забранява се:

(1) Отглеждането на селскостопански животни в остарели паянтови и полумасивни стопански постройки, в които не може да се осигурят санитарно-хигиенните, ветеринарномедицинските изисквания за отглеждане на съответния вид животни, на нормативните изисквания за опазване на околната среда. 

(2) Отглеждането на животни и птици в селскостопански сгради, разположени на разстояние по-малко от 6 метра от жилищни сгради в съседни поземлени имоти и не по-малко от три метра от дворищните регулационни линии, при липса на нотариално заверени декларации за съгласие от съседите.

(3) Отглеждането на селскостопански животни и птици в жилищни сгради.

(4) Забранява се отглеждането за лични нужди на домашни животни в имоти, граничещи с представителни обществени места и сгради, съоръжения и магистрали.

(5) Забранява се отглеждането на птици, зайци, овце, кози, крави, коне, свине, пчелни семейства, кучета до 5 кг. и други в изградените жилищни блокове, както и в сервизни помещения, тавани, балкони, мазета и гаражи на жилищните сгради.

(6)  Забранява се изграждането и експлоатацията на животновъдни обекти:

1. До всички водоизточници за питейни и битови нужди и водоснабдителни съоръжения, отстоящи на разстояние по-малко от 200 м. от дренажните кладенци;
2. На територията на всички природозащитни обекти и естествени местообитания на защитени от закона растителни и животински същества, както и охранителната ивица от 700 м. около тях;

3. На територията на регистрираните исторически и археологически паметници на културата;

(7) Отглеждането, преминаването, престоя и пашата на селскостопански животни и пчелни семейства в обществени озеленени площи на урбанизираните територии,  паркове, градини, улично озеленяване, извънселищно озеленяване и паркове, гробищни паркове, спортни обекти,  междублоковите пространства,  дворовете на заведения за болнична помощ, училища, детски градини и детски ясли и заведения за социални грижи и прилежащите им терени, с изключение на определените със заповед на кмета на общината.

(8) Отглеждането на животни и птици на сметища и торища, и на разстояние по-малко от 1000 метра от границите на общинско депо за неопасни отпадъци. 

(9)  Придвижването на селскостопански животни по  улиците на населените места, освен ако няма друга възможност.

(10) Забранява се преминаването на стада през централната градска  част на  града и селата, освен ако няма друга възможност. Надзирателите се задължават да почистят след преминаването на животните.

(11) Безстопанствено движение на селскостопански животни в строителните граници на населените места от общината, както и в землищата, с което се застрашава общинската собственост, собствеността на населението и земеделските земи. 

(12) Оставянето на животните без надзор, както и свободното им придвижване   / без придружител /.

(13) Придвижването на болни или съмнително болни от заразни и паразитни болести животни през града, освен в случаите, когато е разпоредено от ветеринарно-медицинските органи.

(14) Пускането и преминаването на селскостопански животни през сметища и торища.

(15) Събирането на дребен и едър рогат добитък за паша и сезонно отглеждане в регулацията на населените места.

(16) Извеждането на стада от животни за паша, извън определения със заповед на кмета на населеното място маршрут.

(17) Пускането и отглеждането на птици по улиците на населените места.

(18) Забранява се продажбата на животни на нерегламентирани пазари

Чл.31. Забранява се навлизането на селскостопански животни и птици в частни урегулирани поземлени  имоти  и  земеделски имоти (градини, ливади, овощни насаждения), с което се застрашава собствеността на населението и  земеделската продукция.

(1) Влизането, преминаване и паша на животни в земи с посеви, трайни или цветни насаждения, освен в случаите на собственост или учредено вещно право върху земята.
(2) Пашата на  селскостопански животни и птици в строителните граници на населените места

Чл.32. Забранява се  клането на животни и обработката на животински продукти за собствени нужди на домакинствата по  платната, тротоари, зелени площи и др., извън дворните места.

Чл.33. Забранява се изхвърлянето на трупове на умрели животни в контейнерите и кофите за смет, като стопаните се задължават да спазват разпоредбите на чл. 28 от тази Наредба.

Чл.34. Не се допуска:

(1) Изхвърлянето на торова маса в  съдовете за  събиране  на  ТБО и върху площи, общинска  или  държавна  собственост в границите на населените  места; 
(2) Замърсяване на обществени места с оборски тор, торова течност и животински ексременти. 
(3)  Натрупването на оборски тор в постройките за отглеждане на животни и прилежащата към тях свободна дворна площ за разходка.

РАЗДЕЛ  V

ОТГЛЕЖДАНЕ НА ПЧЕЛНИ СЕМЕЙСТВА

Чл.35.  Допуска се отглеждането на пчелни семейства в урегулирани поземлени имоти, предвидени за ниско жилищно строителство, както и извън регулационните граници на населените места - върху земеделски земи, земи и гори от горския фонд, собственост на държавата, общината, физически и юридически лица при спазване на Закона за пчеларството (Обн. ДВ. бр.57 от 24.06. 2003 г., посл. изм. ДВ. бр.19 от 8 Март 2011г.)

(1) Собствениците на пчелни семейства в 15-дневен срок от тяхното придобиване подават заявление за регистрация в общинска администрация гр.Кочериново, където се води регистър на постоянните и временни пчелини.

(2) За извършване на  регистрацията по ал.1 не се заплаща такса.
(3) Постоянните пчелини задължително са с ограда. В срока по ал. 1 собственикът поставя на оградата табелка с името си (наименование на фирмата), адрес (седалище), ЕГН (БУЛСТАТ), брой на пчелните семейства и регистрационен номер на пчелина.
(4) В случай на промяна на обстоятелствата, собственикът заявява за вписване в регистъра по ал. 1 промени на данните, подлежащи на регистрация, в 15-дневен срок от настъпването им.

Чл. 36. В населени места в имоти с ниско жилищно строителство и в законно застроените имоти извън границите на урбанизираната територия, пчелините са на разстояние не по-малко от 5 м. от границата на съседа, ако входовете им са ориентирани към него, и не по-малко от 3 м., ако входовете не са с лице към границите на съседния имот. При наличието на плътна ограда, висока от 2м.  до 2,2м. съгласно изискванията на ЗУТ, или когато са разположени на склон и съседният имот е поне 2м. под нивото на пчелина, пчелините може да се настаняват и до самата ограда.

Чл. 37. Временни пчелини се настаняват на места, отстоящи на повече от 300 м. от съседни пчелини и на повече от 100 м. от републиканската пътна мрежа.

Чл. 38. Постоянни и временни пчелини не се устройват на:

1. Разстояние, по-малко от 100 м от административни сгради, училища, детски градини и болнични заведения;

2. Разстояние, по-малко от 10 км в райони с регистрирани племенни пчелини за производство на елитни пчелни майки и резерватни пчелини;

3. Разстояние, по-малко от 5 км в райони с регистрирани репродуктивни пчелини за производство на племенни пчелни майки;

4. Територията на обекти, свързани с отбраната и сигурността на страната;

5. Разстояние, по-малко от 500 м от химически заводи, които замърсяват въздуха с вредни вещества, термоелектроцентрали, екарисажи, предприятия за кръвен албумин, туткал, кожарски фабрики, складове за кожи и угоителни стопанства.

Чл.39. Забранява се отглеждането на пчелни семейства на територията на общината, извън реда регламентиран в чл.39.


РАЗДЕЛ VІ

КОНТРОЛ  И  АДМИНИСТРАТИВНО-НАКАЗАТЕЛНИ  РАЗПОРЕДБИ

Чл. 40. Контролни органи по смисъла на Наредбата са кметът на община Кочериново, кметовете и кметските наместници на населените места и  упълномощените от кмета на общината длъжностни  лица,  както и служители на РУ Рила.
(1) Лицата по чл.40  извършват проверки, в т.ч. по жалби и сигнали на граждани, като за целта в работата им могат да бъдат привлечени представители на РВМС, РЗИ, РИОСВ, РУП, РИОКОЗ и др.

(2) Нарушенията по Наредбата се установяват с акт за административно нарушение съставен от лицата, определени със заповед на Кмета на общината.
(3) Въз основа на съставените актове за установяване на административни нарушения, наказателните постановления   се издават от кмета на общината по силата на  чл. 22, ал.5 от ЗМСМА. Сумите от тези глоби постъпват в общинския бюджет. 
(4) Установяване на нарушенията, издаването, обжалването и изпълнението на наказателните постановления се извършва по реда, определен от Закона за административните нарушения и наказания.

Чл. 41. За нарушения по настоящата Наредба се налага административно наказание глоба.

Чл. 42. За нарушения на тази наредба се прилага глоба в размер от 50 до 500 лева, а при установено повторно нарушение  /Нарушението е повторно, когато е извършено до една година от влизане в сила на наказателното постановление, с което нарушителят е наказан за нарушение от същия вид/ -  глоба до 1000 лева.  
Чл.43. За маловажни случаи административно наказващия орган може да предупреди извършителя, че при повторно нарушение ще му бъде наложено съответното наказание.
Чл.44.  На основание чл.26, ал.2 от ЗАНН непълнолетни, които са навършили 16 години, но не са навършили 18 години и са могли да осъзнават действията си, могат да носят анминистративно-наказателна отговорност.

Чл.45. За административни нарушения, извършени от малолетни и непълнолетни, на възраст от 14 до 16 години и поставени под пълно запрещение, отговарят родителите, попечителите или настойниците, които съзнателно са допуснали извършването им.

РАЗДЕЛ  VІI

ДОПЪЛНИТЕЛНИ  РАЗПОРЕДБИ

§ 1. По смисъла на наредбата:

1."Идентификация на животно" е характеризирането му по неговата маркировка, паспортни и регистрационни данни;


2. "Животни домашни любимци" са животните, отглеждани с нестопанска цел в дома на човека.


3."Селскостопански животни" са едри и дребни преживни животни, свине, птици и еднокопитни (коне, магарета и техните хибриди), отглеждани с цел производство на суровини и храни от животински произход или за други селско- или горскостопански цели, или за работа.


4. "Животновъден обект" е всяко място, където временно или постоянно се отглеждат или настаняват животни, с изключение на ветеринарни клиники или амбулатории.
5. "Приют за животни" е общински или частен обект, който разполага с подходящи условия, за да осигури на безстопанствени животни ветеринарномедицинско обслужване, грижи, подслон и намиране на нов собственик.


6. "Физиологически особености" са особеностите, свързани с нормалното протичане на жизнените процеси в организма.


7. "Поведенчески особености" са особеностите, свързани с проявяването на характерното за всеки животински вид поведение към себеподобните, околната среда и други видове животни.


8. "Агресивно поведение" е поведение, което се изразява в нападение или намерение за нападение срещу друг представител от същия или от друг животински вид или срещу човек.
-  „агресивно куче” е такова, което се е доказало като хапещо, нееднократно нападало хора по агресивен и заплашителен начин, без провокация и необходимост от защита при нападение. Това е куче може да е хапало други кучета, въпреки недвусмислени жестове за подчинение (типични за вида).
- кучето не е агресивно, ако е хапало при самозащита или защита на стопанина (респективно човека, под който контрол се намира в момента).


9. „Маловажни нарушения” са тези, при които извършеното нарушение с оглед на липсата или незначителността но вредните последици, или с оглед на други смекчаващи обстоятелства представлява по-ниска степен на обществена опасност в сравнение с обикновените случаи на нарушение от същия вид.


10."Повторно нарушение" е нарушението, извършено в едногодишен срок от влизането в сила на наказателното постановление, с което на лицето е наложено наказание за същия вид нарушение.

РАЗДЕЛ VІІI

ПРЕХОДНИ  И  ЗАКЛЮЧИТЕЛНИ  РАЗПОРЕДБИ

§1. Настоящата Наредба се издава на основание чл.21 ал.2 от ЗМСМА, Закона за устройство на териториите, ЗВМД, Наредба № 44 за ветеринарномедицинските изисквания към  животновъдните обекти, Закон за защита на животните и Закона за опазване на околната среда.

§2. Наредбата да се сведе до знанието на населението на община Кочериново чрез публикуването й на интернет – страницата на Община Кочериново и на информационните табла  в община Кочериново и населените места в общината.

§3. Наредбата влиза в сила след изтичане на 15 дни от влизане на Решението на ОбС в сила.

§4. Наредбата за реда и условията за гледане на животни в населените места в община Кочериново е приета с Решение № 51 на Общински съвет – Кочериново, Протокол № 8/05.05.2017 г.
Отразени актуализации:

· Решение № 83 от Протокол № 11/06.06.2018 г.
РАЗДЕЛ IX

ПРИЛОЖЕНИЯ – ОБРАЗЕЦ

      1. ЗАЯВЛЕНИЕ във връзка с чл.3, ал.2 от Наредбата за реда и условията за отглеждане на животни на територията на община Кочериново 

2. ДЕКЛАРАЦИЯ във връзка с чл. 3, ал.5  от Наредбата за реда и условията за отглеждане на животни на територията на община Кочериново 

3. УДОСТОВЕРЕНИЕ във връзка с чл. 3, ал.3, т.(10) от Наредбата за реда и условията за отглеждане на животни на територията на община Кочериново 
